b'\n_START_ARTICLE_\nJawe\n_START_SECTION_\nPrehrana\n_START_PARAGRAPH_\nJawe prebivajo na Tatooineu, prete\xc5\xbeno pu\xc5\xa1\xc4\x8davskem planetu. Jedo vse, kar najdejo (so vsejedci) in so prilagojeni na pomanjkanje vode.\n_START_SECTION_\nIzvor\n_START_PARAGRAPH_\nJawe so se razvile iz iste \xc5\xbeivali kot Tatooineski pu\xc5\xa1\xc4\x8davski banditi, Tuskeni.\n_START_SECTION_\nIzgled\n_START_PARAGRAPH_\nJawe zrastejo do enega metra visoko. Jawe po navadi nosijo pu\xc5\xa1\xc4\x8davska obla\xc4\x8dila s kapuco, ki jih pomakajo v skrivno snov, ki zakrije vonj, saj vonj lahko razkrije identiteto, razpolo\xc5\xbeenje, zdravje in celo zadnji obrok posameznika; na tak\xc5\xa1en na\xc4\x8din Jawe ohranjajo svojo identiteto skrivno. Jawe imajo ble\xc5\xa1\xc4\x8de\xc4\x8de oran\xc5\xbene o\xc4\x8di, opazne tudi skozi kapuco. Jawa brez kapuce ni nikoli prikazana, bi pa naj njihovi obrazi bili pome\xc4\x8dkani.\n_START_SECTION_\nPre\xc5\xbeivljanje\n_START_PARAGRAPH_\nJawe se ukvarjajo s preprodajanjem tehnolo\xc5\xa1kih predmetov (predvsem robotov). Po Tatooinu potujejo z ogromnimi vozili (Sandcrawlerji, pe\xc5\xa1\xc4\x8denimi plazilci), trgujejo z doma\xc4\x8dini, nakar svoje blago popravljajo (robotom tudi izbri\xc5\xa1ejo spomin) in prodajajo naprej. Jawe, ki niso preprodajalci, \xc5\xbeivijo v hribovjih, v skritih utrdbah.\n_START_SECTION_\nJezik\n_START_PARAGRAPH_\nJezik Jaw je zelo te\xc5\xbeko razumljiv zaradi svoje hitrosti, zato so Jawe med trgovanjem uporabljajo druga\xc4\x8den, la\xc5\xbeje razumljiv jezik.\n_START_SECTION_\nNavade\n_START_PARAGRAPH_\nJawe se ne umivajo, na to gledajo kot zapravljanje dragocene vode.'